‘બેટા આ ધંધો કરવો આપણું કામ નથી,તું કંઈ પણ કરીશ ભગવાન તારી સામે નહિ જુએ”મારી માં મને વારંવાર આવા શબ્દો કહેતી.તેની વાત પણ સાચી હતી.જ્યારે એ પરણીને આવી હતી ત્યારે મારા પાપા સોનાની ખાણમાં રમતા.દાદાએ સાત પેઢી તરી જાય એટલી સંપત્તિ ઉભી કરી હતી.દિવા પાછળ અંધારું હોય તેમ જ પાપાના મોટા ભાઈએ ઐયાશી અને જુગારમાં બધું ઢોળી નાખ્યું.દાદા આ આઘાત સહન કરી શક્યા નહી અને હૃદય બેસી જવાથી સ્વર્ગલોક સિધાવ્યા.